
Τρίτη, 08 Σεπτεμβρίου 2026
ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 48 αλλοδαπών στους Καλούς Λιμένες - Συνέχεια ενημέρωσης αναφορικά με τον εντοπισμό 34 αλλοδαπών στους Καλούς Λιμένες - Εντοπισμός και διάσωση 35 αλλοδαπών νοτιοανατολικά των Καλών Λιμένων και σύλληψη του αλλοδαπού διακινητή τους – Σύλληψη αλλοδαπών στην Πάτρα – Διακομιδές ασθενών

Συνέχεια ενημέρωσης:
	Αναφορικά με τον εντοπισμό και διάσωση 48 αλλοδαπών στη θαλάσσια περιοχή 46 ν.μ. νότια των Καλών Λιμένων, τις μεσημβρινές ώρες χθες, συνελήφθη ένας 19χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 05.09.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 14.000 δηναρίων Λιβύης και 2.000 δολαρίων Η.Π.Α., για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηράκλειου.

*****

Συνέχεια ενημέρωσης:
	Αναφορικά με τον εντοπισμό 34 αλλοδαπών στην παραλία «ΜΑΚΡΙΑ ΑΜΜΟΣ», τις πρώτες πρωινές ώρες σήμερα, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες την 06.09.2026 από την περιοχή Τομπρούκ της Λιβύης, καταβάλλοντας χρηματικά ποσά από 10.000 έως 13.000 δηναρίων Λιβύης, για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηράκλειου.

*****

	Τις μεσημβρινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 3,4 ν.μ νοτιοανατολικά του όρμου των Καλών Λιμένων. Άμεσα για την περιοχή απέπλευσε ένα Περιπολικό Πλοίο Λ.Σ.-ΕΛ.ΑΚΤ. όπου εντόπισε και περισυνέλεξε 35 αλλοδαπούς (33 άνδρες και 2 γυναίκες) και στη συνέχεια αποβιβάστηκαν με τη συνδρομή της λάντζας «ΕΛΕΝΗ» Ν.Π.2097, στο λιμάνι των Καλών Λιμένων. Ακολούθως, οδηγήθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών (Κ.Ε.Α) του Κεντρικού Λιμεναρχείου Ηρακλείου και στελεχών του Αστυνομικού Τμήματος Φαιστού. Σύμφωνα με τους αλλοδαπούς, εκκίνησαν τις πρώτες πρωινές ώρες την 06.09.2026 από την περιοχή Τομπρούκ της Λιβύης, καταβάλλοντας τα χρηματικά ποσά μεταξύ 13.000 και 17.000 δηναρίων Λιβύης, για την μεταφορά τους στην Ελλάδα. Κατά τη διενεργούμενη προανάκριση από το Κεντρικό Λιμεναρχείο Ηρακλείου, αναγνωρίστηκε ως διακινητής ένας 28χρονος αλλοδαπός (υπήκοος Νοτίου Σουδάν) εκ των ανωτέρω και συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση».

*****

[bookmark: _GoBack]	Τις μεσημβρινές ώρες σήμερα, στελέχη του Γραφείου Ασφάλειας της Λιμενικής Αρχής της Πάτρας προέβησαν στη σύλληψη ενός 53χρονου αλλοδαπού (υπήκοος Ιταλίας), για παράβαση του άρθρου 10 του Ν. 2168/1993 «Περί οπλοφορίας», στον επιβατικό σταθμό του νότιου λιμένα Πατρών. Συγκεκριμένα, σε έλεγχο που διενεργήθηκε στον 53χρονο, πριν από τον απόπλου Ε/Γ-Ο/Γ πλοίου με προορισμό το εξωτερικό, εντοπίστηκαν εντός της χειραποσκευής του μία σιδερογροθιά και ένα μαχαίρι με λάμα μήκους οκτώ εκατοστών. Από το Κεντρικό Λιμεναρχείο Πάτρας που διενεργεί την προανάκριση, κατασχέθηκαν τα ανωτέρω.

Επίσης:
	Τις απογευματινές ώρες σήμερα, στελέχη του Γραφείου Ασφάλειας της Λιμενικής Αρχής της Πάτρας, προέβησαν στη σύλληψη ενός 20χρονου αλλοδαπού (υπήκοος Σουδάν), στον επιβατικό σταθμό του νότιου λιμένα Πατρών. Συγκεκριμένα, σε έλεγχο που διενεργήθηκε πριν από τον απόπλου Ε/Γ-Ο/Γ πλοίου με προορισμό το εξωτερικό, διαπιστώθηκε ότι ο 20χρονος κατείχε και επέδειξε πλαστό ταξιδιωτικό έγγραφο, με σκοπό την παράνομη έξοδό του από τη χώρα. Από το Κεντρικό Λιμεναρχείο Πάτρας που διενεργεί την προανάκριση, κατασχέθηκε το ανωτέρω έγγραφο.

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-78χρονου, από το λιμάνι της Καλύμνου στο λιμάνι Μαστιχαρίου Κω, με Περιπολικό σκάφος Λ.Σ.-ΕΛ.ΑΚΤ. και
-44χρονου, από το λιμάνι των Φούρνων στο λιμάνι του όρμου Μαραθόκαμπου Σάμου, με Ε/Γ-Ο/Γ «ΜΕΓΑΛΟΧΑΡΗ»Ν.Π. 12577.

